《宗德诗》
明代·黄圣年

奕奕龙山，维乡之望。宪宪我祖，实著其乡。殖于德仁，所牟匪利。

保艾我后，俎豆以治。猗我昭考，厥惟小宗。率承先德，聿隆厥躬。

受禄于朝，时用勿展。贻我令名，亦孔之腆。伯也矫矫，蔚为邦英。

匪躬竭节，世其清贞。施则未光，志实靡晦。是训是绳，陟降斯在。

作者简介：黄圣年，字逢永，号石佣，又号大药山人。顺德人。维贵子。明神宗万历四十六年（一六一八）举人。授湖广当阳教谕。以足疾归。与陈子壮等十二人修复南园诗社。卒年六十二。生平好学能文，与其兄圣期少受庭训，著述甚富，尤工书法。有《墙东草》《壬游草》《薜蕊斋》等集。清温汝能《粤东诗海》卷四五有传。